Wynverenigings – Wyn-SA
Die Chenin Blanc Assosiasie sien om na een van Suid-Afrika se grootste kultivars en poog om hierdie kultivar sy regmatige plek tussen chardonnay en sauvignon blanc te laat inneem. Ooreenkomste is met die verskillende produsente bereik om verskillende style te kan produseer. Sodoende word verskillende pryspunte gestel - van intreevlak tot hoë-markwyne, houtverouderde wyne en prima-prysklaswyne wat produsente na beter gehalte laat streef. In die proses is ses style geïdentifiseer en word dit sedert die stigting van die vereniging sterk bevorder.wilmaribs@mweb.co.za
Hierdie vereniging is in 1992 gestig, een van die eerstes, en poog sedertdien om die generiese term te vestig wat verwys na bottel-gefermenteerde vonkelwyn. wine@villiera.com / pieter@grahambeckwines.co.za
Voorheen bekend as die Muskadel Vereniging, is Muskadel Suid-Afrika in 2000 op Robertson gestig onder die wakende oog van Swepie le Roux, wat geen bekendstelling in die Suid-Afrikaanse wynbedryf nodig het nie. Dit poog om die beeld van Muscat de Frontignan, die vernaamste druifkultivar vir die produksie van hierdie kultivar, te verbeter en om stylverskille uit te lig. swepie@odn.co.za
Nog 'n legende in die plaaslike wynbedryf, Bartho Eksteen, het in 1993 met sy Sauvignon Blanc-fees gesorg dat die aandag op hierdie kultivar gevestig is. Buiten dat hulle omsien na die strewe na uitnemendheid vir hierdie kultivar, implementeer die groep ook bemarkingstrategieë om 'n internasionale aanvaarding van die wyne te verseker. sbig@dw.co.za
Die Port Produsentevereniging, gevestig deur Carel Nel van Boplaas in die Klein Karoo, het onder meer gesorg dat spesiale proepanele vir die verskillende wynkompetisies saamgestel is. Hulle bevorder veral die gebruik van Portugese variëteite en die produksie van verskillende style soos ruby en oesjaar. Tuisblad of boplaas@mweb.co.za